Honne-Pondokkies | Kamers
Honne-Pondokkies: Camping Site
Honne-Pondokkies: Pondokkie 7
Honne-Pondokkies: Pondokkie 1
Honne-Pondokkies: Pondokkie 3, 4, 5 and 6
Honne-Pondokkies: Pondokkie 2
Die kampeerplek bestaan uit 6 staanplekke en 1 luukse karavan met hul eie braaigeriewe, krane met lopende water, kragpunte en ligte. Daar is ook 'n gemeenskaplike ablusieblok met storte, sowel as 6 buitestorte met 'n see-uitsig. Daar is 'n aangewese opwasarea. Die uitkykdek naby die kampplek vir pragtige uitsigte oor die see en die omgewing.
Tariewe is vir kamp en gaste moet hul eie toerusting saambring.
Let asseblief dat daar 'n grondpad is wat na die verblyf lei. Gaste word versoek om navraag te doen oor die pad se toestand voordat hulle inklok. Let wel dat die instansie in 'n woestyngebied geleë is en dat water spaarsamig gebruik moet word. Gaste moet asb. hul eie drinkwater saambring. Gaste kan hout, houtskool, ys en vuuraanstekers op die perseel koop. Gaste moet ook hul voertuig vol brandstof maak in Garies, aangesien daar geen vulstasie of brandstof in Hondeklipbaai beskikbaar is nie.
Brakanjan is 'n vrystaande karavaan vir die meer avontuurlustige gas. Die karavaan het elektrisiteit en is met beddegoed, handdoeke, eetgerei, breekware, n gasstoof, mikrogolf en 'n yskassie toegerus. Die karavaan het 'n waterpunt en 'n lekker stoep met 'n braai-area en 'n see-uitsig.
Die privaat kothuis is omhein en bied 'n see-uitsig. Dit het 2 enkelbeddens en die badkamer het 'n stort. Die kombuis is met 'n yskas-vrieskas, oondjie, tweeplaatstoof en 'n mikrogolfoond toegerus. Die eenheid het ook 'n buitebraai-area en is ideaal vir gaste met troeteldiere. Neem asb. kennis dat die eenheid nie 'n TV het nie, maar die uitsig is pragtig.
Hierdie eenheid beskik oor 1 slaapkamer met 1 dubbelbed en 'n privaat badkamer met 'n stort. Die kombuis het 'n yskas-vrieskas, kisvrieskas, stoof, oond en 'n mikrogolfoond. Daar is 'n platskerm-TV en sekere DStv-kanale en 'n buitebraai-area.
Pondokkie 3, 4, 5 en 6
Die solder-tipe eenheid het 'n dubbelbed, 2 enkelbeddens en 'n badkamer met 'n stort. Die kombuis is met 'n yskas-vrieskas, gasstoof, oond en 'n mikrogolf toegerus. Verder is daar 'n TV met sekere DStv-kanale en 'n buitebraai-area.
Die eenheid het 2 slaapkamers. Die eerste slaapkamer het 'n dubbelbed en 'n en suite-badkamer met 'n stort. Die tweede slaapkamer het 2 enkelbeddens en 'n oopplan-badkamer. In die kombuis is daar 'n yskas-vrieskas, stoof, oond, mikrogolf en kisvrieskas. Verder is daar 'n platskerm-TV met sekere DStv-kanale en 'n buitebraai-area.
Adres: Hoofweg 18, Hondeklipbaai, 8222, Noord-Kaap
https://d288tngog90ix0.cloudfront.net/AAEAAQAAAAAAAAAAAAAAxtxbuxxU98L1nFFsL8f0fAw5Jx7R2fGgyyvQxEYUosLEWXy9Tf?w=1440&h=960&fit=crop&auto=format Vanaf R400 per nag (plek vir 4) 121 5 1 5 18 Main Road Hondeklipbaai 8222 Noord-Kaap 086 999 0018 14:00-19:00 10:00 -30.315312482424 17.278478512897